CELEX: C2004/217/64
Language: lv
Date: 2004-08-28 00:00:00
Title: Lieta T-260/04: Prasība pret Eiropas Komisiju, ko C.E.S.T.A.S. - Centro di Educazione Sanitaria e Tecnologie Appropriate Sanitarie iesniedza 2004. gada 23. jūnijā

28.8.2004   
            
            
               LV
            
            
               Eiropas Savienības Oficiālais Vēstnesis
            
            
               C 217/36
            
         Prasība pret Eiropas Komisiju, ko C.E.S.T.A.S. - Centro di Educazione Sanitaria e Tecnologie Appropriate Sanitarie iesniedza 2004. gada 23. jūnijā
   (Lieta T-260/04)
   (2004/C 217/64)
   Tiesvedības valoda: itāļu
   Eiropas Kopienu Pirmās instances tiesā 2004. gada 23. jūnijā izskatīšanai ir iesniegta prasība pret Eiropas Komisiju, ko cēla C.E.S.T.A.S. – Centro di Educazione Sanitaria e Tecnologie Appropriate Sanitarie, kuru pārstāv Nicoletta Amadei un Charles Turk, avvocati.
   Prasītāja prasījumi Pirmās instances tiesai ir šādi:
   
               —
            
            
               atcelt apstrīdēto lēmumu visās tā daļās;
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         Pamati un galvenie argumenti
   Šī prasība ir vērsta uz Komisijas (delegācijas Gvinejas Republikā) 2004. gada 21. aprīļa lēmuma atcelšanu, ar kuru prasītājam – nevalstiskai organizācijai, kas darbojas Gvinejā kopš 1987. gada – ir pieprasīts samaksāt naudas summu 959 543 835 Gvinejas franku apmērā (kas atbilst 397 126, 02 eiro) par izmaksām, kas tika atzītas par neattaisnotām prasītāja veicamo projektu izpildes ietvaros.
   Savu prasījumu atbalstam prasītājs norāda, ka
   
               —
            
            
               pastāv būtisko formas prasību pārkāpums nepilnīga un pretrunīga pamatojuma, kā arī tiesiskā pamata trūkuma dēļ. Šajā sakarā tiek apgalvots, ka apstrīdētajā “debeta paziņojumā” tiek minēta vienīgi vienošanās “Amelélioration des conditions de vie à l'intérieur du pays – 7 ACP GUI 019 – 4 – AT CESTAS”, lai gan vienošanās ar šādu nosaukumu nepastāv, kādēļ nevar skaidri noteikt, uz kurām starp prasītāju un Gvinejas valdību nodibinātajām attiecībām apstrīdētais lēmums attiecas. Bez tam, apstrīdētajam aktam trūkst jebkāda tiesiskā pamatojuma. Visbeidzot, debeta paziņojums nesatur paskaidrojumus attiecībā uz grāmatvedības kritērijiem, saskaņā ar kuriem Komisija ir noteikusi apstrīdēto summu;
            
         
               —
            
            
               apstrīdētais lēmums ir uzskatams par atceļamu arī tāpēc, ka attiecīgās summas samaksas pieprasījumu prasītājam ir pieteikusi Komisija, kura attiecībā uz dažādu projektu ietvaros Gvinejā parakstītajiem līgumiem ir treša persona;
            
         
               —
            
            
               pastāv 2001. gada 30. maija Regulas (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (1) pārkāpums, jo netika apmierināts prasītāja lūgums nodot tam Ernst & Young ziņojuma kopiju, pamatojoties uz kuru tika pieņemts apstrīdētais lēmums;
            
         
               —
            
            
               pastāv prasītāja aizstāvības tiesību pārkāpums;
            
         
               —
            
            
               pastāv tiesību uz aizstāvēšanos principa un pienācīgās pārvaldes principa pārkāpums.
            
         Attiecībā uz pēdējo apgalvojumu prasītājs īpaši uzsver, ka tā iespējamo pārkāpumu pārbaudi ir veikusi vienīgi ārēja persona, Ernst & Young, kura attiecībā uz pusēm nav uzskatāma par īstu trešo personu, jo tā ir Gvinejas valdības apmaksāta organizācija, kura ka tāda nevar tikt uzskatīta par neatkarīgu.
   
      (1)  OV L 145, 31.5.2001., 43. lpp.